armvectores/hy_wikipedia_2023 huggingface dataset:
Գասպար Կարապետյան

Գասպար Կարապետյան (հունվարի 29, 1948(1948-01-29), Աթենք, Հունաստան), ՀՅԴ Եվրոպայի Հայ դատի հանձնախմբի գրասենյակի ղեկավար, հայ քաղաքական և հասարական գործիչ։


== Կենսագրություն ==
Ծնվել է Հունաստանի Աթենք քաղաքում, 1948 թվականի հունվարի 29-ին։ Ուսումը ստացել է Նեոս Գոզմոս շրջանի Ազգային նախակրթարանում։ Հետագայում նաև Բեյրութի Նշան Փալանճյանի անվան ճեմարանում։ Ավարտել է Հունաստանի Ազատ համալսարանի «Եվրոպական պատմության և մշակույթի» բաժինը։

1969 – 1971 թվականներին զինվորական ծառայություն է անցել Հունաստանի Հանրապետության բանակում։


== Կարիերա ==
1967 - 1996 թվականներին աշխատել է նկարչական սարքավորումներ և համակարգիչներ վաճառող ընկերությունում որպես ներմուծումների, արտահանումների և պետական մրցույթներին մասնակցության բաժինների տնօրեն։
1996 - 2007 թվականներին Հունաստանի Ազգային Առաջնորդարանում որպես դիվանապետ։


=== Կուսակցական գործունեություն ===
Անդամակցել է Գայլիկ և Սկաուտ Հ.Մ.Ը.Մ.ին, ինչպես նաև Համազգայինի թատերական խմբին։

1976 -1983 թվականներին Հ.Յ.Դ. Հունաստանի երիտասարդական միության կենտրոնական վարչության ատենապետ։
1998 - 2007 թվականներին անդամակցել է Հունաստանի Ազգային վարչության տնտեսական հանձնախմբին։
1992 -1996 և 2011 թվականներին ՀՅԴ Հունաստանի Հայ Դատի հանձնախմբի նախագահ։
2004 - 2010 թվականներին Հունաստանի Արտաքին գործերի նախարարության Հայաստանին տրամադրվող տնտեսական օժանդակության «Hellenic Aid» ծրագրի պատասխանատու։
2003 - 2011 թվականներին անդամակցել է Եվրոպայի Հ.Յ.Դ. Հայ Դատի հանձնախմբի Խորհրդին։
2012 թվականին նախագահել է Եվրոպայի Հ.Յ.Դ. Հայ Դատի հանձնախումբը։Մի քանի անգամ ընտրվել է Հ.Յ.Դ. Հունաստանի Կենտրոնական Կոմիտեի անդամ։ Հրատարակել է բազմաթիվ հոդվածներ Հունաստանի «Ազատ օր» օրաթերթում [1](չաշխատող հղում): Հեղինակ է պատմական ուսումնասիրությունների հունական «To Vima» և հունալեզու «Արմենիքա» հայկական պարբերականների մէջ։


== Պարգևներ ==
2005 թվականին շնորհվել է Հայաստանի Նոյեմբերյան քաղաքի պատվավոր քաղաքացու կոչում։
2006 թվականին ընտրվել է «Բնության և ընկերային գիտությունների միջազգային ակադեմիայի» հայկական բաժնի անդամ։
2014 թվականին Արցախի Հանրապետության Նախագահի կողմից շնորհվել է «Վաչագան Բարեպաշտ» շքանշան։
2014 թվականին Հայաստանի Հանրապետության Նախագահի կողմից շնորհվել է «Մխիթար Գոշ» շքանշան։
2014 թվականին ՀՀ Ազգային ժողովի նախագահի կողմից ստացել է պատվոգիր։


== Ծանոթագրություններ ==
Տիբ (գյուղ, Ալագիրսկի շրջան)

Տիբ (ռուս.՝ Тиб), գյուղ Ռուսաստանի Հյուսիսային Օսիա-Ալանիա հանրապետության Ալագիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օվերն

Օվերն (ֆր.՝ Auvergne), Ֆրանսիայի վարչական շրջան, որը գտնվում է Կենտրոնական լեռնազանգվածի վրա։ Նախկինում այսպես է կոչվել Ֆրանսիական թագավորության պրովինցիաներից մեկը։ Օվերն պատմական պրովինցիայի և ժամանակակից Օվերն շրջանի մայրաքաղաքը Կլերմոն Ֆեռան (ֆր.՝ Clermont-Ferrand) քաղաքն է։
Վարչական շրջանի մեջ են մտնում 4 դեպարտամենտներ՝ Ալյե, Կանտալ, Վերին Լուար և Պյուի դը Դոմ։


== Պատմություն ==
Օվերնում գտնվել են նախապատմական մարդու բնակեցման բազմաթիվ հետքեր՝ հնագույն քարե գործիքներ, կացիններ, խնամքով հղկված բրոնզե սուրեր և դաշույններ։


== Արտաքին հղումներ ==
«Օվերնի շրջանային խորհրդի տեղեկատվական կայք» (ֆրանսերեն)։ Conseil régional Auvergne։ Արխիվացված օրիգինալից 2012 թ․ օգոստոսի 20-ին։ Վերցված է 2012 թ․ օգոստոսի 20 
«Բարի գալուստ Օվերն» (ռուսերեն)։ Ֆրանսիայի զբոսաշրջության պաշտոնական կայք։ Արխիվացված է օրիգինալից 2012 թ․ օգոստոսի 20-ին։ Վերցված է 2012 թ․ օգոստոսի 20
Դուբովիչկա

Դուբովիչկա (ռուս.՝ Дубовичка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրբ Գևորգ եկեղեցի (Լալիբելա)

Անվան այլ կիրառումների համար տե՛ս՝ Սուրբ Գևորգ եկեղեցի (այլ կիրառումներ)Սուրբ Գևորգ (ամհարերեն՝ በት ጊዮርጊስ  Բեթե Ջիորջիս), առավել հայտնի և ամենանորը տասնմեկ միակտոր կերտված 13-րդ դարի եկեղեցիներից Եթովպիայի Լալիբելա քաղաքում։ Մտցված է ՅՈՒՆԵՍԿՕ-ի Համաշխարհային ժառանգության ցուցակի մեջ։
Լալիբելայի եկեղեցիների եզակիությունը նրանում է, որ նրանք կառուցված չեն, այլ փորված կարմիր հրաբխային տուֆի մեջ։ Եկեղեցու հարթ կտուրը գտնվում է գետնին հավասար, իսկ Սուրբ Գևորգ եկեղեցու բակը 12 մետր խորությամբ փորվածք է։ Եկեղեցին շրջակա ժայռի հետ մեկ կտոր է։ Եկեղեցի մտնելու համար պետք է իջնել ժայռի մեջ փորված թունելով։

		
		


== Արտաքին հղումներ ==
Fine Art Photos from the Church Archived 2013-05-10 at the Wayback Machine.
Gallery of photos of the church's interior and exterior
Photos of the town and church of Lalibela Archived 2006-09-16 at the Wayback Machine.


== Ծանոթագրություններ ==
Նեսելվանգ

Նեսելվանգ  (գերմ.՝ Nesselwang), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Արևելյան Ալգոյ շրջանի կազմում։ Բնակչությունը կազմում է 3487 մարդ (ըստ 2010 թվականի դեկտեմբերի 31-ի)։ Տարածքը կազմում է 29,53 կմ²։ Պաշտոնական կոդ՝ 09 7 77 153։


== Ծանոթագրություններ ==


== Արտաքին հղումներ ==
Պաշտոնական կայք
Կիսելնյա

Կիսելնյա (ռուս.՝ Кисельня), գյուղ Ռուսաստանի Լենինգրադի մարզի Վոլխովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1976 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արկտիկայի պահապանները

Արկտիկայի պահապանները (անգլ.՝ Arctic Justice: Thunder Squad), անգլո-կանադական անիմացիոն ֆիլմ։ Ռեժիսոր Ահարոն Վուդլի։ Ի սկզբանե ֆիլմի պրեմիերան պետք է կայանար 2018 թվականի հունվարի 26-ին, սակայն անհայտ պատճառներով առաջին ցուցադրությունը հետաձգվել է 2018 թվականի հոկտեմբերի 19-ին։ Ֆիլմը 2019 թվականի հունվարի 18-ին կցուցադրվի  Entertainment Studios ստուդիայում։


== Սյուժե ==
Բևեռային աղվես Սվիֆթին, աշխատում է Արկտիկական փոստային ծառայությունում, բայց երազում է դառնալ խասկիների էլիտար փոստատարների խմբի անդամ։ Որպեսզի ապացուցի, որ նա արժանի է դրան, Սվիֆթին գողանում է սահնակներից մեկը և հասցնում է խորհրդավոր ծանրոցը խորհրդավոր վայր, որտեղ բացահայտում է գաղտնի ամրոցը և  հանդիպում է չար հանճար Ծովացուլին։ Շուտով Սվիֆթին իմանում է, որ Ծովացուլը պատրաստվում է հալեցնել բևեռային սառույցները, որ տիրանա ստորջրյա երկրին։ Սվիֆթին օգնության է կանչում իր ընկերներին՝ սպիտակ արջին, ինտրովերտին, խելագար ալբատրոսին, երկու ջրասամույրներին, և խենթ մեխանիկ աղվեսին։ Խելագարների խումբը միավորվում է, որպեսզի փրկի երկիրը Օտտո ֆոն Ծովացուլի չար ծրագրերից։


== Դերերում ==
Ջերեմի Ռեներ` Սվիֆթի
Ջեյմս Ֆրանկո` Լեմմի
Ալեք Բոլդուին` անծանոթ
Լորի Հոլդեն` Ջեյդ
Անժելիկա Հյուսթոն` Մագդա
Մայքլ Մեդսեն` Դյուկ
Ջոն Քլիզ` Օտտո ֆոն Ծովացուլ
Օմար Սի` Լեո
Հայդի Կլում` Բերտա


== Ծանոթագրություններ ==


== Արտաքին հղումներ ==
«Արկտիկայի պահապանները»(անգլ.) ֆիլմը Internet Movie Database կայքում
Սրբաց (այլ կիրառումներ)

Սրբաց կարող է վերաբերվել.

Սրբաց, քաղաք Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում։
Սրբաց, համայնք Բոսնիա և Հերցեգովինայի Սերբական Հանրապետություն վարչական կազմավորմում։
Պիետրաբրունա

Պիետրաբրունա  (իտալերեն՝ Pietrabruna), կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 578 մարդ (2008)։ Բնակչության խտությունը՝ 58 մարդ/կմ²։ Տարածքը կազմում է 10 կմ²։ Փոստային ինդեքս՝ 18010։ Հեռախոսային կոդ՝ 0183։
Քաղաքի հովանավորն է հանդիսանում սուրբ San Matteo-ն։


== Ժողովրդագրություն ==
Բնակչության աճ՝


== Համայնքի վարչակազմ ==
Հեռախոսահամար՝ 0183 90200
Էլեկտրոնային հասցեն՝ comune.pietrabruna@tin.it
Պաշտոնական կայք՝ http://www.comunepietrabruna.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Իսպանա-թուրքական հարաբերություններ

Իսպանա-թուրքական հարաբերություններ, երկկողմանի դիվանագիտական հարաբերություններն են՝ Իսպանիայի ու Թուրքիայի միջև։


== Պատմություն ==
16-րդ դարում Իսպանիան և Օսմանյան կայսրությունը պայքարում էին միմյանց միջև, որպեսզի գերակայություն հաստատեն Միջերկրական ծովում։ 1571 թվականին Լեպանտոյի ծովամարտում իսպանական նավատորմը (դաշինք կազմելով Վենետիկյան հանրապետության և Պապական մարզի հետ) հաղթանակ տարավ Օսմանյան կայսրության նկատմամբ։ Հյուսիսային Աֆրիկայում իսպանացիները կռվում էին օսմանների դաշնակիցներ՝ Բերբերյան ծովահենների դեմ։ Փրկվելով կրոնական հետապնդումներից կոնվերսորները և սեֆիդները փախնում էին Օսմանյան կայսրություն այն բանից հետո, երբ Իսպանիայում տեղի ունեցավ մորսիկների անհաջող ապստամբությունը։ Արծաթը, որն բերվում էր Լատինական Ամերիկայից առաջացրեց ինֆլյացիա Իսպանիայում, որն այնուհետև տարածվեց Եվրոպայի այլ մասերում, նույնիսկ Օսմանյան կայսրությունում։ 1782 թվականին Իսպանիան և Օսմանյան կայսրությունը կնքեցին Խաղաղության, բարեկամության և առևտրի համաձայնագիր։


== Քաղաքական հարաբերություններ ==

Թուրքիան և Իսպանիան հանդիսանում են՝ Եվրոպայի Խորհրդի, Հյուսիսատլանտյան դաշինքի կազմակերպություն, Տնտեսական համագործակցության և զարգացման կազմակերպության, Եվրոպայի անվտանգության և համագործակցության կազմակերպության, Առևտրի համաշխարհային կազմակերպության և Միջերկրածովյան միության անդամներ։
Երկկողմանի հարաբերություններում դիվանագիտական մակարդակում չկան որևիցե հակասություններ պետությունների միջև։ Իսպանիան աջակցում է Թուրքիայի հայտը, որպեսզի այն դառնա Եվրոպական Միության անդամ։ 1998 թվականի հունիսի 22-ին պետությունները միմյանց միջև կնքեցին համատեղ գործողությունների ծրագիր, որն որոշեց երկկողմանի հարաբերությունների զարգացման ուղղությունները։ 2004 թվականին նախաձեռնվեց Քաղաքակրթությունների միությունը վարչապետ Սապատերոյի և Թուրքիայի վարչապետ  Էրդողանի կողմից։


== Առևտրային հարաբերություններ ==
2011 թվականին ապրանքաշրջանառությունը պետությունների միջև կազմել է՝ 5,99 մլրդ եվրո։ 2015 թվականին Իսպանիայի և Թուրքիայի միջև ապրանքաշրջանառությունը կազմել է 8,5 մլրդ դոլար։ Թուրքիայում գործում է ավելի քան 610 իսպանակ ընկերություններ։ Իսպանական ներդրումները թուրքական տնտեսության մեջ կազմում են մոտավորապես 10 մլրդ դոլար։ 2008 թվականին Թուրքիա է այցելել ավելի քան 350 000 իսպանացի զբոսաշրջիկ։
Մոտավորապես 75 թուրքական ընկերություն էլ գործում է Իսպանիայում։ Թուրքական ներդրումները իսպանական տնտեսության մեջ կազմում են 143 մլն դոլար 2002-2015 թվականների ընթացքում։


== Արտաքին հղումներ ==
Turkish embassy in Madrid
Turkish Ministry of Foreign Affairs about relations with Spain
Spain-Turkey Civic Forum. Reinforcing bilateral relations for a common european vision


== Ծանոթագրություններ ==
Հաջիմե Իսայամա

Հաջիմե Իսայամա (ճապ.՝ 諫山 創 Isayama Hajime,օգոստոսի 29, 1986(1986-08-29), Հիտա, Օիտա (պրեֆեկտուրա), Ճապոնիա), ճապոնացի մանգակա։ Նրա առաջին և ամենաճանաչված ստեղծագործությունն է «Տիտանների գրոհը» մանգան, որը համարվում է բոլոր ժամանակների ամենահաջող վաճառք ունեցող մանգաներից մեկը։ 2018 թվականի օգոստոս ամսին վաճառվել է մանգայի շուրջ 76 միլիոն օրինակ։


== Կենսագրություն ==
Իսայաման ծնվել է Ճապոնիայի Օյամե քաղաքում։ Նկարչությամբ զբաղվել է մանուկ հասակից։ Ավագ դասարաններում նա սկսել է իր մանգաները ներկայացնել տարբեր մրցույթների։ Նրա «Shingeki no Kyojin» մանգան բարձր գնահատականներ է ստացել մրցույթներից մեկում, ինչից հետո Հաջիմեն որոշում է տեղափոխվել Տոկիո, որտեղ գումար վաստակելու համար սկսում է աշխատել ինտերնետ սրճարանում։
2006 թվարկանին, նա՝ Shingeki no Kyojin-ը Կոդանսյա հրատարակչության «Գրան-պրի ամսագիր» (MGP) մրցույթ ուղարկեց և ստացավ «Լավ աշխատանք» մրցանակը։ Նա իր մանգան Shonen Jump հրատարակչությանը առաջարկեց, սակայն նրան մերժել և առաջարկել են պատմությունը և ոճը վերամշակել, որպեսզի այն ընթերցողներին ավելի հարմար լինի։ Իսայաման հրաժարվեց և որոշեց դիմել այլ հրատարակչություններին։ 2008 թվականին նա՝ Կոդանսյա հրատարակչության նորեկ մանգակաների՝ Weekly Shonen Magazine մրցույթում հայտ ներկայացրեց։ Իր՝ HEART BREAK ONE աշխատանքը խրախուսական մրցանակի արժանացավ։
2009 թվականից, իր առաջին մանգա-սերիալը՝ Shingeki no Kyojin-ը սկսեց հրատարակվել ամենամսյա՝ Bessatsu Shonen Magazine-ում։ Նա՝ Կոդանսյա հրատարակչության կողմից ստացել է մրցանակ՝ «Շոնեն» անվանակարգում (պատանիների համար) և առաջադրվել է ամենամյա Մանգա Տայսիեում և Օսամու Տեջուկի Մշակութային մրցանակում։
2011 թվականին՝ Nikkei Entertainment ամսագրում, հրապարակվել է շահույթապես ամենա հաջողակ ժամանակակից մանգակաների ռեյտինգը։ Իսայաման զբաղեցրել է 17-րդ հորիզոնականը։


== Աշխատանքներ ==
Shingeki no Kyojin (ճապ.՝ 進撃の巨人 Shingeki no Kyojin, 2006, one-shot տարբերակ)
Heart Break One (2008)
orz (2008)
Տիտանների գրոհը (ճապ.՝ 進撃の巨人 Shingeki no Kyojin, 2009–ներկա)
Տիտանների գրոհը ինսայդ (ճապ.՝ 進撃の巨人 INSIDE 抗 Shingeki no Kyojin INSIDE Kou, 2013) - Կերպարների էջեր, հարցազրույցներ։
Տիտանների գրոհը աութսայդ (ճապ.՝ 進撃の巨人 OUTSIDE 攻 Shingeki no Kyojin OUTSIDE Osamu, 2013) - Concept art, interviews. Includes a draft from chapter 1 (2009).
Attack on Avengers (2014)
«The Killing Pawn» (2014)


== Մրցանակներ ==


== Ծանոթագրություններ ==


== Արտաքին հղումներ ==
Հաջիմե Իսամայայի պաշտոնական բլոգ
Հաջիմե Իսայամա Internet Movie Database կայքում
Զմյուռնիայի բարբառ

Զմյուռնիայի բարբառ - հայերենի կը ճյուղի բարբառ։ Խոսվել է Զմյուռնիայում և նրա մոտակա հայաբնակ վայրերում։


== Ծանոթագրություններ ==
Դիլոկ (գյուղ, Խուստի շրջան)

Անվան այլ կիրառումների համար տե՛ս՝ ԴիլոկԴիլոկ (ուկրաիներեն՝ Ділок), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Դիլոկ գյուղում բնակվում էր 302 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ։ (ուկր.)
Օստրովշչինա (գյուղ, Բլիզնյուկովի շրջան)

Օստրովշչինա (ուկրաիներեն՝ Острівщина), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1922 թվականին։
2001 թվականի տվյալներով Օստրովշչինա գյուղում բնակվում էր 328 մարդ։ Բնակավայրը զբաղեցնում է 0,86 կմ² տարածք։ Բնակչության խտությունը կազմում էր 381,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կյուրճյան (այլ կիրառումներ)

Կյուրճյան, հայկական ազգանուն։

Մելքոն Կյուրճյան, հայ գրող, հրապարակախոս (1859-1915)։
Միքայել Կյուրճյան, հայ արձակագիր, դրամատուրգ (1878 - 1965)։
Լ'Անս-օ-Մեդոուս

Լ'Անս-օ-Մեդոուս (ձևափոխված անգլ.՝ L'Anse aux Meadows ֆր.՝ L'Anse-aux-Méduses-ից, թարգ. «մեդուզաների քարանձավ»),
պատմա-հնագիտական հուշարձան կանադական Նյուֆաունլենդ և Լաբրադոր նահանգում, որտեղ գոյություն է ունեցել Հյուսիսային Ամերիկայում և Արևմտյան կիսագնդում վիկինգների հիմնած առաջին եվրոպական բնակավայրը XI դարի վերջին։ Եղել է վիկինգների ծայր արևմտյան բնակավայրը։
Մայր Քարթլի (հուշարձան)

Մայր Քարթլի (վրաց.՝ ქართვლის დედა), հուշարձան Վրաստանի մայրաքաղաք Թբիլիսիում, որը դարձել է Թբիլիսիի խորհրդանիշերից մեկը։ Հուշարձանը կառուցվել է 1958 թվականին Սոլոլակի բլրի գագաթին, երբ Թբիլիսի քաղաքը նշում էր իր 1500- ամյակը։ 20 մետր բարձրություն ունեցող հուշարձանի հեղինակն է վրացի Էլգուջա Ամաշուկելին։ Հուշարձանը սկզբից կառուցվել էր փայտից, իսկ արդեն 1963 թվականին այն ալյումինե դարձրեցին։

Արձանը խորհրդանշում է Վրաստանի ազգային բնավորությունը։ Արձանի կնոջ ձախ ձեռքում քանդակված է մի բաժակ գինի՝ հյուրերին, ընկերներին ողջունելու համար, իսկ աջ ձեռքում՝ սուրը, նրանց համար, ովքեր եկել են որպես թշնամի։


== Տես նաև ==
Մայր Հայաստան հուշահամալիր


== Ծանոթագրություններ ==


== Արտաքին հղումներ ==
Denkmalkultur in Georgien in GWZ Berlin, Das Forschungsjahr, 2008.
Սերբիայի Օլիմպիական կոմիտե

Սերբիայի Օլիմպիական կոմիտե (սերբ.՝ Олимпијски комитет Србије), ընկերություն, որը ներկայացնում է Սերբիան միջազգային սպորտային մրցույթներում։


== Պատմությունը ==
Օլիմպիական կոմիտեն հիմնադրվել է 1910 թվականի փետրվարի 23-ին, և կոչվել Սերբիայի Օլիմպիական ակումբ։ 1911 թվականին կոմիտեն ստացել է Կենտրոնական Օլիմպիական ակումբ անվանումը, իսկ 1912 թվականի հուլիսի 17-ին՝ Սերբիայի Օլիմպիական կոմիտե։
Առաջին անգամ կոմիտեն Սերբիան ներկայացրել է միջազգային սպորտային մրցույթում 1912 թվականին՝ Ստոկհոլմի Օլիմպիական խաղերում։


== Նախագահներ ==


== Ծանոթագրություններ ==


== Արտաքին հղումներ ==
Սերբիայի Օլիմպիական կոմիտեի պաշտոնական կայքը
Նորբերտո Բրիասկո

Նորբերտո Ալեխանդրո Բրիասկո Բալեկյանը (իսպ.՝ Norberto Alejandro Briasco Balekian, փետրվարի 29, 1996 թվական, Մարկոս Պաս, Բուենոս Այրես, Արգենտինա) հայկական ծագումով արգենտինացի ֆուտբոլային հարձակվող է, ով հանդես է գալիս Արգենտինայի բարձրագույն խմբի առաջնությունը ներկայացնող Բոկա Խունիորս ակումբում։


== Ընտանիք ==
Նորբերտո Ալեխանդրո Բրիասկո Բալեկյանը ծնվել է Արգենտինայի մայրաքաղաք Բուենոս Այրեսի արվարձան Մարկոս Պասում 1996 թվականի փետրվարի 29-ին։ Բրիասկոն մորական կողմից ունի հայկական ծագում, նրա մեծ ծնողները Հայաստանից են ։


== Կարիերա ==
Նորբերտո Բրիասկոն հանդես է գալիս Արգենտինայի բարձրագույն խմբի առաջնությունը ներկայացնող Ուռական ակումբում։ Այդ թիմի պատանեկան թիմում էլ ֆուտբոլիստն սկսել է իր կարիերան։ Իր ողջ կարիերայի ընթացքում ֆուտբոլիստն անցկացրել է 27 խաղ և հեղինակել է 5 գոլ։ Նա խաղում է հարձակվողի դիրքում։ Համարվում է խոստումնալից ֆուտբոլիստ։
2018 թվականի մարտին Նորբերտո Բրիասկոն ստացել է Հայաստանի ֆուտբոլի ազգային հավաքականի հրավեր։


== Ծանոթագրություններ ==
Փամբակ կայարանին կից գյուղի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Փամբակ կայարանին կից գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
ASAP Yams

Սթիվեն Ռոդրիգեզ (անգլ.՝ Steven Rodriguez, նոյեմբեր 1988, Հառլեմ, Նյու Յորք շրջան, Նյու Յորք, Նյու Յորք, ԱՄՆ - հունվարի 18, 2015(2015-01-18), Լոս Անջելես, Կալիֆոռնիա, ԱՄՆ), ավելի հայտնի է եղել որպես ASAP Yams (ոճավորված A$AP Yams), ամերիկացի ռեփեր և երաժշտական պրոդյուսեր։ 2007 թվականին ռեփերներ ASAP Bari-ի և ASAP Illz-ի հետ հիմնադրել է ASAP Mob հիփ հոփ խումբը, որի անդամներից մի քանիսը հետագայում իրենց անհատական կարիերայում ունեցել են հաջողություններ։ 2011 թվականին ASAP Rocky-ի հետ հիմնադրել է A$AP Worldwide ձայնագրման լեյբլը։
Մահացել է 2015 թվականի հունվարի 18-ին, 26 տարեկան հասակում։ Մահվան պատճառը քնի օբստրուկտիվ ապնոէն է։


== Սկավառակագրություն ==
Հիմնական հոդված` ASAP Mob-ի սկավառակագրություն


== Ծանոթագրություններ ==


== Արտաքին հղումներ ==
ASAP Mob-ի կայք
Գազար (այլ կիրառումներ)

Գազար կարող է վերաբերել՝

Գազար - նեխուրազգիների (հովանոցավորներ) ընտանիքի երկամյա, հազվադեպ՝ միամյա կամ բազմամյա բույսերի ցեղ
Գազար - գյուղ Արևմտյան Հայաստանում, Բիթլիսի վիլայեթի Սղերդի գավառում
Գազար - գետակ Արևելյան Տիգրիսի ավազանում
Վիսկոնդի դու Ռիու Բրանկու (Մինաս Ժերայս)

Վիսկոնդի դու Ռիու Բրանկու (պորտ.՝ Visconde do Rio Branco), համայնք Բրազիլիայում՝ Մինաս Ժերայս նահանգի կազմում։ Գտնվում է Զոնա դա Մատա նահանգում։ Մտնում է Ուբա գավառի կազմի մեջ։ Բնակչությունը կազմում է 35 663 մարդ՝ 2006 թվականի տվյալներով։ Գրավում է 241,957 կմ2 տարածք։ Բնակչության խտությունը կազմում է՝ 147,4 մարդ/կմ2։


== Պատմություն ==
Քաղաքը հիմնադրվել է 1881 թվականի սեպտեմբերի 28-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 294.893.229,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 8.608,26 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,753 (տվյալները ՄԱԿ-ի զարգացման ծրագրի)։
Պեսկի (գյուղ, Ախտիրկայի շրջան)

Անվան այլ կիրառումների համար տե՛ս՝ ՊեսկիՊեսկի (ուկրաիներեն՝ Піски), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Պեսկի գյուղում բնակվում էր 35 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրեցո Տինելա

Տրեցո Տինելա (իտալ․՝ Trezzo Tinella) կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 350մարդ (2008 թվականի տվյալներով)։ Բնակչության խտությունը 35 մարդ/կմ²։ Տարածքը՝ 10 կմ²։ Փոստային ինդեքս՝ 12050։ Հեռախոսային կոդ՝ 0173։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0173 630102


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Առուշան Առուշանյան

Առուշան Առուշանյան (20 փետրվարի, 1953, Բադարա, Ասկերանի շրջան - 18 փետրվարի, 1990, Ստեփանակերտ), հայ ազատամարտիկ, Արցախյան ազատամարտի մասնակից։


== Կենսագրություն ==
Առուշան Առուշանյանը ծնվել է 1953 թ. փետրվարի 20-ին Ասկերանի շրջանի Բադարա գյուղում։ Ավարտել է տեղի միջնակարգ դպրոցը և հաճախել ռադիոսիրողների միամյա դասընթացն ու ստացել 2-րդ կարգի վարպետի որակավորում։ Ծառայել է Խորհրդային բանակի շարքերում։ Զորացրվելուց հետո աշխատանքի է անցել Ստեփանակերտի կենցաղսպասարկման կոմբինատում։ Արցախյան շարժման առաջին օրերից սկսած ակտիվորեն մասնակցել է ցույցերին, զբաղվել զինագործությամբ։ Զոհվել է 1990 թ. փետրվարի 18-ին Ստեփանակերտում, ինքնաշեն ռումբի փորձարկման ժամանակ։ Հետմահու պարգևատրվել է ՀՀ Արիության մեդալով։ Ամուսնացած էր, ունի երեք երեխա։ Հանգչում է Ասկերանի շրջանի Դահրավ գյուղի գերեզմանատանը։


== Ծանոթագրություններ ==
Հաղթ (այլ կիրառումներ)

Հաղթ անվանումը կարող է վերաբերել Արևմտյան Հայաստանի հետևյալ գյուղերին

Հաղթ (Գյավաշի գավառ) - Վանի վիլայեթի Գյավաշի գավառում
Հաղթ (Սասունի գավառակ) - Բիթլիսի վիլայեթի Սասունի գավառակում
Էր և Լուար

Էր և Լուար (ֆրանսերեն՝ Eure-et-Loir), դեպարտամենտ Ֆրանսիայի հյուսիս-արևմուտքում։ 

Էր և Լուար դեպարտամենտի կարգային թիվն է՝ 28։


== Պատմություն ==
Էր և Լուարը 1790 թ. մարտի 4-ին Ֆրանսիական հեղափոխության ժամանակ կազմավորված առաջին 83 դեպարտամենտներից մեկն է։


== Աշխարհագրական տվյալներ ==
Էր և Լուար դեպարտամենտը գտնվում է Կենտրոն երկրամասում, անունն ստացել է Էր և Լուար գետերից։ Սահմանակից է Լուար և Շեր, Լուարե, Իվելին, Սարթ, էսոն, Էր և Օրն դեպարտամենտներին։
Տարածքը 5 880 կմ2 է։


== Տնտեսություն ==


=== Գյուղատնտեսություն ===
Դեպարտամենտը կարևոր տեղ է զբաղեցնում երկրի հացահատիկի և բուսական յուղի արտադրության բնագավառում։ Էր և Լուարը ֆրանսիայի գլխավոր խաղող արտադրողն է։ Այն նաև առաջատար է ընդավորների ոլոռի արտադրությումում։


=== Արդյունաբերությունը ===
Շարտրի շուրջը կենտրոնացած է Ֆրանսիայի օծանելիքի և կոսմետիկայի արտադրությունը, այնպիսի հայտնի անուններով, ինչպիսիք են Guerlain, Պակո Ռաբան, Lolita Lempicka, JC Castelbajac, Ժան-Պոլ Գոտյե ։ Օծանելիքի հովիտն իրենից ներկայացնում է 2.5 միլիարդ եվրոյի շրջանառություն, 200 ընկերություն, ավելի ան 30 000 աշխատող։
Մյուս արտադրություններն են՝ դեղագործությունը, ռետինի և պլաստիկի, ինչպես նաև՝ կահույքի արտադրությունը։

Դեպարտամենտը առաջատար է նաև վերականգնվող էներգիայի արտադրությունում։


== Տեսարժան վայրերը ==

		
		
		


== Նշանավոր մարդիկ ==
Հուգո Կապետ, (մահացել է էր և Լուարում Վով քաղաքի մոտ)
Ֆիլիպ VI, մահացել է Նոժան-լը-Ռուայում։
Հենրիխ IV, թաղված է Շարտրի տաճարում։
Խայիմ Սուտին (1893-1943)
Մարսել Պրուստն իր երիտասարդական տարիներն է անց կացրել Իլյե-Կոմբրեում, որտեղ ապրում էր իր մորաքույրը։


== Արտաքին հղումներ ==
Պաշտոնական կայք Archived 2021-10-09 at the Wayback Machine.


== Ծանոթագրություններ ==
Աֆրիկ Սիմոն

Աֆրիկ Սիմոն (Afric Simone, հաճախ անվանում են` Աֆրիկ Սայմոն, իրական անունը` Էնրիկե Սիմոն (Henrique Simone), հուլիսի 17, 1956(1956-07-17), Inhambane, Մոզամբիկ), 1970-1980-ական թվականների հայտնի երգիչ։


== Կենսագրություն ==
Աֆրիկ Սիմոնը ծնվել է Բրազիլիայի Սան-Պաուլու քաղաքում։ Հայրը բրազիլացի էր, իսկ մայրը` ծնունդով Մոզամբիկից։ Երբ նա 9 տարեկան էր` հայրը մահացավ, որից հետո նա մոր հետ տեղափոխվել է Մոզամբիկ և բնակություն հաստատել Մապուտու քաղաքում։ Այնտեղ Էնրիկեն ելույթներ էր ունենում տեղի երաժշտական խմբերից մեկում, երգում էր և հարվածային գործիքներ նվագում։ Ոգևորվելով նրա ելույթներից, նրա մենեջերը առաջարկել է մեկնել Լոնդոն, որտեղ էլ սկիզբ է առել նրա պրոֆեսիոնալ կարիերան։ Այդ ժամանակ նա 18 տարեկան էր։
Գիշերային ակումբներում մի քանի տարի աշխատելուց հետո, Աֆրիկ Սիմոնը տեղափոխվել է Գերմանիա, որտեղ ձայնագրել է իր առաջին ալբոմը։ Սակայն առաջին փորձն անհաջող էր, քանի որ պրոդյուսերի պնդմամբ բոլոր երգերը հնչում էին գերմաներեն լեզվով։ 1974 թվականին նրա դեբյուտը կայացավ «Mr. Barracuda» երգով, իսկ 1975 թվականին թողարկվեցին «Ramaya» և «Hafanana» հիթերը։
Բացի գերմաներենից, Աֆրիկ Սիմոնը խոսում է նաև անգլերեն, պորտուգալերեն, ֆրանսերեն, իսպաներեն և աֆրիկյան տարբեր լեզուներով։ Նրա երգերի հաջողությունը կախված էր այն հանգամանքից, որ եվրոպական հնչողությունը խառնվում էր սվահիլի լեզվին։ «Ramaya» ալբոմի վաճառքը անցել է 30 միլիոնի սահմանը։ 1979 թվականին, հեռուստատեսային համերգին մասնակցելու համար, Աֆրիկ Սիմոնը այցելել է նաև ԽՍՀՄ։


== Անձնական կյանքը ==
Վերջին տարիներին Աֆրիկ Սիմոնը բնակվում է Բեռլինում ` իր ռուս կնոջ հետ։ Ունի որդի։ Ներկայումս ակտիվորեն մասնակցում է տարբեր հեռուստատեսային շոուների` Ֆրանսիայում, Գերմանիայում, Իտալիայում և այլ երկրներում։


== Ալբոմները ==
1974 — Mr. Barracuda
1975 — Ramaya
1976 — Aloha Playa Blanca
1978 — Boogie Baby
1984 — The Best of Afric Simone (válogatás)
1990 — Afro-Lambada
1998 — Hafanana
2000 — Best of Afric Simone (válogatás, CD)


== Սինգլները ==
1974 — Barracuda / Humbala
1975 — Ramaya / Piranha
1975 — Hafanana / Sahara
1976 — Aloha / Marabu
1976 — Playa Blanca / Marabu
1977 — Maria Magdalena / July
1979 — Me Gusta Bailar / Jambo Jambo
1980 — China Girl
Գաչակայա (այլ կիրառումներ)

Գաչակայա, կարող է վերաբերել՝

Գաչակայա - լեռ Զանգեզուրի լեռնահամակարգում, Որոտան գետի ստորին հոսանքի շրջանում, Սիսիան քաղաքից մոտ 25 կմ հարավ֊արևմուտք
Գաչակայա - լեռնագագաթ Ղարաբաղի բարձրավանդակում՝ Խաչեն և Գարգառ գետերի ջրբաժանում, Մեծ Ալագյոլ լճից մոտ 74 կմ արևելք
Շամպայն Վինի

Շամպայն Վինի (ֆր.՝ Champagne-Vigny), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 201 մարդ, բնակչության խտությունը` 24.19 մարդ/կմ²։ Բնակավայրը զբաղեցնում է 8.31 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ-արևմուտք, Պուատիե քաղաքից` 125 կմ հարավ, Անգուլեմ քաղաքից` 19 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 152 աշխատունակ (15-64 տարեկան) բնակիչ, որոնցից ակտիվ էին 119-ը, իսկ ոչ ակտիվները` 33։ Ակտիվության ցուցանիշը կազմում է 78,3 %։ 119 աշխատունակ մարդկանցից աշխատել է 109 անձ (60 տղամարդ և 49 կին)։ Գործազուրկ են եղել 10 անձ (4 տղամարդ և 6 կին)։ 33 անաշխատունակներից 7-ը եղել են աշակերտներ կամ ուսանողներ, 15-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կովյու

Կովյու  (ռուս.՝ Ковъю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիշերա գետի աջ ափից 72 կմ հեռավորության վրա։ Գետի երկարությունը կազմում է 30 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000016729
Կոդը ըստ հիդրոլոգիական հետազոտության (ՌԴ) — 103001672
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Արվին Քոչարյան

Արվին Արմենի Քոչարյան (հունիսի 27, 1979(1979-06-27), Թեհրան, Իրան), հայազգի գրաֆիկ-դիզայներ, լուսանկարիչ։


== Կենսագրություն ==
Արվին Քոչարյանը ծնվել է 1979 թվականի հունիսի 27-ին, Թեհրանում։ Սովորել է Թեհրանի Արվեստի պետական համալսարանի գրաֆիկայի բաժնում։ 2001 թվականին տեղափոխվել է Հայաստան և 2008 թվականին ավարտել է Երևանի Գեղարվեստի պետական ակադեմիայի գրաֆիկայի բաժինը։ 14 տարեկանից սկսել է զբաղվել լուսանկարչությամբ, Թեհրանում, զուգահեռ գրաֆիկ-դիզայնի հետ լուսանկարչությունը շարունակել է որպես մասնագիտություն։ 2005 թվականին հիմնադրել է «Արվին Քոչարյան Փրոդաքշնս» ընկերությունը։ 
Համագործակցել է բազմաթիվ երգիչ-երգչուհիների, դերասանների, մի շարք կազմակերպությունների և մեծ ընկերությունների հետ։ 2009 թվականից ստեղծել է իր «Միստիկուս» գեղարվեստական լուսանկարչության խորագիրը, որը անդրադառնում է մարդկանց ներքին աշխարհի մելանխոլիկ, հոգեկան ու էմոցիոնալ աշխարհին ու ժամանակակից լուծումներով դա լուսանկարի միջոցով ներկացնում է հանրությանը։ Ունեցել է անհատական ցուցահանդեսներ Հայաստանում, Գերմանիաում ու ԱՄՆ-ում։ Եղել է մի շարք նախագծերի և հեռուստատեսային հաղորդումների ժյուրիի անդամ։


== Ծանոթագրություններ ==


== Արտաքին հղումներ ==
Անի Լուպեն գրեթե մերկացել է Արվին Քոչարյանի ֆոտոխցիկի առաջ (ֆոտո)
Չաքըրլար

Չաքըրլար, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Գեղամաբակի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Գեղամաբակ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Հանան Ալ Հրուբ

Հանան Ալ Հրուբ (մարտի 6, 1972(1972-03-06), Dheisheh, Bethlehem Governorate, Պաղեստինյան ազգային վարչություն), պաղեստինցի մանկավարժ, որը 2016 թվականին դարձել է Global Teacher Prize-ի երկրորդ հաղթողը։


== Գործունեություն ==
Հանան Ալ Հրուբն աջակցում է բռնության ենթարկված երեխաներին։ Նա մեծացել է պաղեստինյան փախստականների ճամբարում, որտեղ նա բռնության է ենթարկվել, իսկ նրա երեխաները կրակոցներից վնասվածքներ են ստացել։ Դասավանդում է պաղեստինցի փախստական երեխաներին, և նրա կարգախոսն է՝ «Ոչ բռնությանը»։ Նա օգտագործում է մասնագիտացված մոտեցում, որը խաղի օգտագործմամբ նպատակ ունի լուծելու բռնությունն ու լարվածությունը։ Այդ մեթոդը մանրամասնորեն ներկայացված է նրա «Մենք խաղում ենք և սովորում» գրքում։ Հանան Ալ Հրուբը պատմում է, որ երբ սկսեց դասավանդել, «բռնությունները, որ երեխաները տեսնում էին փողոցում, իրենց հետ տանում էին դասարան», բայց մի քանի ամիս հետո նրանց վարքը և վերաբերմունքը կտրուկ բարելավվեցին։


== Global Teacher Prize ==
2016 թվականի մարտին Հանան Ալ Հրուբը դարձել է Global Teacher Prize-ի երկրորդ հաղթողը ($1 միլիոն)։ Մրցանակն առաջադրել է Վարքի հիմնադրամի Գլոբալ կրթություն և հմտությունները ֆորումը։ 2015 թվականին այս մրցանակին է արժանացել ամերիկացի ուսուցիչ Նենսի Աթվելը։


== Ընտանիք ==
Հանան Ալ Հրուբը 5 երեխա ունի։ Նրա երկվորյակ դուստրերը իրավաբաններ են, մյուս աղջիկներից մեկը հաշվապահ է, մյուսը՝ խոհարար, որդին պատրաստվում է ճարտարապետ դառնալ։
Նրա ամուսինը՝ Օմարը, 10 տարի անց է կացրել Իսրայելի բանտում՝ որպես 1980 թվականին Հեբրոնում տեղի ունեցած ահաբեկչական հարձակման մեղսակից, որի հետևանքով վեց մարդ է զոհվել։ Օմար Ալ Հրուբը եղել է քիմիկոս, և ռումբերի պատրաստման համար քիմիական նյութեր է տրամադրել։


== Ծանոթագրություններ ==
Ավետարան (5173)

Ավետարան (5173), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5173 թվի տակ։ Ձեռագիրը գրվել է 1588 թվականին Հովհանես գրիչի կողմից Սուրս գյուղում (Մոկաց երկիր)։ Ծաղկող՝ Հովհանես (ոչ գրիչը)։ Գրված է թղթի վրա, որը ունի 18x13 չափս։ Ձեռագիրը կազմված է 311 թերթից։ Գրված է երկսյուն, բոլորգրով։ Ունի տերունական 16, ավետարանիչ 4, խորան 10, կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կարմիր մետաքս, վանդակազարդ կտավ։ Հիշատակարան գրչի՝ 238բ, 304ա, ծաղկողի՝ 7բ, հետագայի՝ 2ա, 5բ, 6ա, 6բ, 7ա, 19բ, 20ա, 20բ, 304բ, 305ա, 306ա (1591 թ․), 309բ (18-րդ դար)։


== Բովանդակություն ==
նաև՝ Հմայագիր։


== Ծանոթագրություններ ==
Մաչելլո

Մաչելլո (իտալ․՝ Macello), կոմունա Իտալիայում՝ Պիեմոնտ մարզի Թուրին գավառում։
Բնակչությունը՝ 1.214 մարդ (2008 թվականի տվյալներով)։ Բնակչության խտությունը՝ 87 մարդ/կմ²։ Տարածքը՝ 14 կմ²։ Փոստային ինդեքս՝ 10060։ Հեռախոսային կոդ՝ 0121։
Բնակավայրի հովանավորն է համարվում սուրբ Մարիամ Մագդաղենացին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0121 340301


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
(5864) Մոնգոլֆիեր

(5864) Մոնգոլֆիեր (անգլ.՝ Montgolfier), աստերոիդ աստերոիդների հիմնական գոտում։ Հայտնաբերվել է 1983 թվականի սեպտեմբերի 2-ին Նորման Թոմասի կողմից Անդերսոն Մեսայում։
Միջին հեռավորությունը Արեգակից կազմում է 2,557539 ա. մ., առավելագույնը մոտենում է 1,7367 ա. մ. հեռավորության վրա և հեռանում 3,3784 ա. մ.։ Արեգակի շուրջ մեկ ամբողջական պտույտ է կատարում 1493,94 երկրային օրվա ընթացքում, իր ուղեծրով շարժվելով միջինում 0,240974 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,25° անկյուն։
Մոնգոլֆիեր աստերոիդը պատկանում է Ալինդայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 2,5 ա. մ. մեծ կիսաառանցքով և ունեն 0,4 - 0,65 էքսցենտրիսիտետ։ Այս աստերոիդները գտնվում են Յուպիտերի հետ ուժեղ 3:1 ուղեծրային ռեզոնանսի մեջ, ինչպես նաև ունեն ևս մեկ ուժեղ ռեզոնանս, այս անգամ արդեն Երկրի հետ՝ 1։4։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5864) Մոնգոլֆիեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արտադրական կոոպերատիվ

Արտադրական կոոպերատիվ, կոլեկտիվ սեփականության վրա հիմնված, իրավաբանական անձի կարգավիճակ ունեցող, իր անդամների աշխատանքային պարտադիր մասնակցությամբ ձեռնարկություն է, որը ստեղծվում է շահույթ ստանալու նպատակով։ Կոոպերատիվի անդամը կարող է կատարել նաև գույքային ներդրում, դա չի որոշում նրա իրավունքները կառավարման և շահույթի բաշխման բնագավառում։ Արտադրական կոոպերատիվը իրավունք ունի ներգրավելու նաև վարձու աշխատողներ՝ առանց թվաքանակի սահմանափակման։ Ձեռնարկության գույքը պատկանում է կոոպերատիվի անդամներին՝ համատեղ սեփականության իրավունքով։ Իր պարտավորությունների համար ձեռնարկությունը պատասխանատու է սեփական գույքով և ստացած եկամտով՝ տվյալ կոոպերատիվի կանոնադրությամբ սահմանված կարգով։ Ձեռնարկության եկամուտը բաշխում է (կանոնադրությամբ սահմանված կարգով) անդամների ընդհանուր ժողովը՝ հաշվի առնելով յուրաքանչյուր անդամի աշխատանքային ներդրումը։ Լուծարման դեպքում առաջին հերթին մարվում են կոոպերատիվի բոլոր պարտավորությունները, իսկ մնացած գումարը բաշխվում է կոոպերատիվի անդամների միջև՝ հաշվի առնելով յուրաքանչյուր անդամի գույքային ներդրման չափը (կանոնադրությամբ սահմանված կարգով)։


== Աղբյուրներ ==
ՀՀ քաղաքացիական օրենսգիրք։ ՀՀ պաշտոնական տեղեկագիր, 17, Երևան
Յու. Սուվարյան «Մենեջմենթ», Ք․ Երևան, 2003 թ
Տիգրան Էվինյան, Ձեռնարկության Էկոնոմիկա, 2007 թ
Ռասել Թովի

Ռասել Ջորջ Թովի (անգլ.՝ Russell George Tovey, նոյեմբերի 14, 1981(1981-11-14), Billericay, Basildon, Էսեքս), կինոյի, հեռուստատեսության և թատրոնի դերասան։ Առավել հայտնի է «Մարդ լինել» հեռուստասերիալում կատարած մարդագայլի և «Պատմության սիրահարներ» ֆիլմում կատարած Ռաջայի դերերով, նաև մարմնավորել է թատերական կերպարների Լոնդոնի «Ռոյալ Քորտ», «Ռոյալ Նեյշնլ», «Յանգ Վիկ», «Թրաֆալգար ստուդիո և «Բարբիկան սենթր» թատրոններում։


== Կենսագրություն ==
Քերոլ և Ջորդան Թովիների կրտսեր որդին է, իր եղբոր՝ Դենիելի հետ մեծացել է Էսսեքս կոմսության Բիլերիկի քաղաքում, որտեղ նրանց ծնողները զբավել են «Հաթվիկ» օդանավակայանի ուղևորափոխադրումներով։
Բացահայտ գեյ է։


== Կարիերա ==
2012 թվականին «Նրան և նրան» հեռուստասերիալում կատարած Սթիվի դերի համար ստացել է RTS Television Award մրցանակ։


=== Ֆիլմագրություն ===


=== Թատերական աշխատանքներ ===


== Ծանոթագրություններ ==


== Արտաքին հղումներ ==
Ռասել Թովի Internet Movie Database կայքում
Ռասել Թովի (անգլ.) Internet Broadway Database կայքում
Ուդելնայա (այլ կիրառումներ)

Ուդելնայա, կարող է վերաբերել՝

Ուդելնայա - գետ Ռուսաստանում, Գոլուբայայի վտակը
Ուդելնայա - քաղաքատիպ ավան Ռուսաստանի Մոսկվայի մարզի Ռամենսկի շրջանի կազմում
Կորբոլա

Կորբոլա  (իտալերեն՝ Corbola), կոմունա Իտալիայում։ Գտնվում է Վենետո մարզում՝ Ռովիգո գավառում։ Բնակչությունը կազմում է 2645 մարդ, խտությունը՝ 147 մարդ/կմ²։ Զբաղեցնում է 18 կմ² մակերես։ Փոստային ինդեքս՝ 45015, հեռախոսային կոդ՝ 0426։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Վլադիմիր Բրովչենկո

Վլադիմիր Բրովչենկո (ուկրաիներեն՝ Володи́мир Я́кович Бро́вченко, հոկտեմբերի 16, 1918(1918-10-16), Մալայա Վիսկա, Q12120894?, Ելիսավետգրադսկի գավառ, Խերսոնի նահանգ, Ուկրաինական պետություն - օգոստոսի 20, 2013(2013-08-20), Կիև, Ուկրաինա), ուկրաինացի բանաստեղծ, խմբագիր, հասարակական գործիչ։ Ուկրաինայի արվեստի վաստակավոր գործիչ (1996): ԽՄԿԿ անդամ։


== Կենսագրություն ==
Ծնվել է մեխանիզատորի ընտանիքում։ Ավարտել է Օդեսայի տեխնոլոգիական ինստիտուտը։ Աշխատել է Խերսոնի պահածոների կոմբինատի հնոցային արտադրամասում որպես մեխանիկ։ Այնուհետև խմբագրել է մարզային «Լենինյան դրոշ» թերթը։ Եղել է «Դնեպր» հանդեսի գլխավոր խմբագիրը։


== Ստեղծագործությունը ==
1956 թվականին լույս է տեսել Բրովչենկոյի բանաստեղծությունների անդրանիկ ժողովածուն՝ «Աղմկում են արտերը» խորագրով, որին հաջորդել են «Դիմավորեք արևին» (1959), «Իմ անունն է կոմերիտ» (1960), «Սիրո ժայռը» (1964), «Չգնդակահարված աստղեր» (1966), «Խոպաններ» (1968), «Իրիկնային թևերով» (1971), «Լույսի նվագարան» (1973), «Տափաստանային օրորոց» (1974) ժողովածուները։


=== Բանաստեղծական ժողովածուները ===
«Шумлять жита»,
«Скеля Любові»,
«Сурми»,
«Погода на завтра»,
«Навперейми літам»,
«Вогонь на обрії»,
«Вибране»,
«За тиждень до воскресіння»,
«Страсний четвер»,
«Свічка під вітром»,
«Повернення Богородиці»,
«Презентація з молитвою»,
«Мала Виска. Степова книга».


== Վլադիմիր Բրովչենկոն հայերեն ==
«Տափաստանը դարձյալ հեռվից իր հառնեց...»; Հանդիպում հոր հետ; Իլիկը; Մալիշկոյի փողոցը։ Ոսկե դարպասներ (ուկրաինական քնարերգություն), Ե., «Սովետական գրող», 1977 էջ 86-89։ Թարգմ.՝ Վ. Հովսեփյան։


== Ծանոթագրություններ ==
Բալակովո

Բալակովո (ռուս.՝ Балако́во), քաղաք (1911 թվականից) Ռուսաստանի եվրոպական մասի հարավ-արևելքում՝ Սարատովի մարզում, որի կազմում ընդգրկված նույնանուն շրջանի վարչական կենտրոնն է։  Քաղաք Բալակովո մունցպալ կազմավորումում ներառված միակ բնակավայրն է և ունի քաղաքային բնակավայրի կարգավիճակ։
1956-ից մնչև 1985 թվականը ներառյալ Բալակովոն եղել է համամութենական մի ամբողջ շարք հարվածային կառույցների իրականացման վայր, որոնց թվում էին Սարատովի ջրէկը, Բալակովոյի թելանյութերի, ֆոսֆորական պարարտանյութերի, ռետինատեխնիկայի գործարանները, Սարատովյան ոռոգիչ ջրանցքը, Բալակովոյի ԱԷԿ-ը։ Դրա պատվին քաղաքում 2015 թվականին հուշարձան է կանգնեցվել։


== Աշխարհագրություն ==
Քաղաքն ընկած է Վոլգա գետի, Սարատովի ջրամբարի ափին, մարզկենտրոնից՝ Սարատով քաղաքից 176 կիլոմետր դեպի հյուսիս-արևելք։ Զբաղեցնում է 79 քառակուսի կիլոմետր տարածք։ Բնակչության թվաքանակը 2018 թվականի հունվարի 1-ի տվյալներով եղել է 189 829․ այդ ցուցանիշով երրորդ տեղն է գրավում մարզում՝ զիջելով միայն մարզկենտրոնին և Էնգելս քաղաքին։ 


== Կլիմա ==
Բալակովոյին բնորոշ է մայրցամաքային խոնավ կլիման (Köppen climate classification-ի դասակարգմամբ՝ Dfa)՝ երկար ու ցուրտ ձմեռներով և տաք, երբեմն շոգ ամառներով։ 


== Պատմություն ==
Բնակավայրը 1762 թվականին հիմնադրել են հնադավանները, որոնք Եկատերինա Երկրորդ կայսրուհու թույլտվությամբ վերադարձել էին Լեհաստանից։ Քաղաքի կարգավիճակ է ստացել 1911 թվականին։


== Տնտեսություն ==
Զարգացած են էլեկտրաէներգիայի արտադրոթյոնը, նավաշինությունը, մեքենաշինությունը, ձնարդյունաբերությունը։ Քաղաքում գործող խոշոր ձեռնարկություններից են՝

Բալակովոյի ԱԷԿ-ը
Սարատովյան ջրէկը
«Արգոն» գործարանը․․․


== Տրանսպորտ ==
Քաղաքն ունի օդանավակայան, եկաթուղային կայարան, նավահանգիստ, ավտոմայրուղիներով նույնպես կապված է մարզկենտրոնի, մայրաքաղաք Մոսկվայի, այլ բնակավայրեր հետ։


== Քույր քաղաքներ ==
Բալակովոյի քույր քաղաքներն են՝


== Պատկերասրահ ==

		
		
		


== Տես նաև ==
Բալակովոյի շրջան


== Ծանոթագրություններ ==


== Գրականություն ==
Балаково // Города России: энциклопедия. — М.: Большая Российская энциклопедия, 1994. — С. 33. — 559 с. — 50 000 экз. — ISBN 5-85270-026-6
М. Ю. Лапушкин. Балаково. — Филокартия, 2009. — № 3(13) — С. 30-32.
Соловьёв П. К. К вопросу о возникновении села Балаково и конфессиональном составе его населения в середине XVIII - начале XX века // Труды Саратовской Православной Духовной семинарии. — 2018. — № 12. — С. 286—310.


== Արտաքին հղումներ ==
Բալակովոյի պաշտոնական կայքէջը (ռուսերեն)
Directory of organizations in Balakovo (ռուսերեն)
Сайт муниципального образования город Балаково
Фотографии города Балаково
Балаково в Большой Саратовской Энциклопедии
Город Балаково на GeographicBank.com(անգլ.)
Балаково. Город пяти ударных строек | НЕИЗВЕСТНАЯ РОССИЯ
Ամկար

Ամկար (ռուս.՝ Футбо́льный клуб "Амка́р" Пермь), ռուսական ֆուտբոլային ակումբ Պերմ քաղաքից։ Հիմնադրվել է 1994 թվականին և մասնակցում է, որպես պրոֆեսիոնալ ակումբ 1995 թվականից։ Ռուսաստանի Պրեմիեր Լիգայում մասնակցում է 2004 թվականից։ Ամկարը տան խաղերն անցկացնում է «Զվեզդա» մարզադաշտում։
Բերեգովոե (գյուղ, Վլադիվոստոկ քաղաքային օկրուգ)

Անվան այլ կիրառումների համար տե՛ս՝ ԲերեգովոեԲերեգովոե (ռուս.՝ Береговое), գյուղ Ռուսաստանի Պրիմորիեի երկրամասի Վլադիվոստոկ քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 450 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բաժնետեր

Բաժնետեր, բաժնետիրական ընկերության անդամ՝ մեկ կամ մի քանի արժեթղթերի՝ բաժնետոմսերի սեփականատեր։ Ունի մի շարք իրավունքներ և պարտականություններ։ Իրավունքներից են՝ ընդհանուր ժողովներին մասնակցությունը, բաժնետիրական ընկերության ղեկավարությունում ընտրելը և ընտրվելը, դիվիդենդի տեսքով ընկերության շահութաբաժնի ստացում, որպես բաժնետոմսի ամենամյա վճարում, բաժնետիրական ընկերության լուծարման դեպքում, բաժնետոմսի արժեքի չափով, ունեցվածքի մասի ստացում։ Բաժնետերը պատասխանատու է ընկերության պարտավորություններում կապիտալի իր մասնաչափով՝ ներկայացված բաժնետոմսի արժեքում։


== Աղբյուրներ ==
Մ Չոբանյան «Բիզնեսի համառոտ բառարան», 1992 թ
Ումկիրխ

Ումկիրխ (գերմ.՝ Umkirch), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Ֆրաիբուրգ շրջանին։ Մտնում է Բրայսգաու Վերին Շվարցվալդի շրջանի կազմի մեջ։ Բնակչությունը կազմում է 5217 մարդ (ըստ 2010 թվականի դեկտեմբերի 31-ի)։ Տարածքը կազմում է 8,72 կմ²։ Պաշտոնական կոդ՝ 08 3 15 115։
Քաղաքն բաժանված է 7 քաղաքյին համայնքների։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական էջ
Վալենտին Բոգոմազով

Վալենտին Բոգոմազով (ռուս.՝ Валенти́н Миха́йлович Богома́зов, 1943, Սամարա, ՌԽՖՍՀ, ԽՍՀՄ - դեկտեմբերի 29, 2019(2019-12-29)), խորհրդային և ռուս դիվանագետ։


== Կենսագրություն ==
1963 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է իսպաներենին, իտալերենին և անգլերենին։
1966 թվականից զբաղվում է դիվանագիտական գործունեությամբ։

1966-1971 և 1974-1984 թվականներին՝ Իտալիայում ԽՍՀՄ դեսպանատան աշխատակից։
1984-1985 թվականներին՝ ԽՍՀՄ արտաքին գործերի նախարարության եվրոպական առաջին բաժնի սեկտորի վարիչ։
1985-1989 թվականներին՝ Իտալիայում ԽՍՀՄ դեսպանատան խորհրդական-դեսպանորդ և Սան Մարինոյում գլխավոր հյուպատոս։
1989-1993 թվականներին՝ Բրյուսելում Եվրոպական ընկերակցությունների ԽՍՀՄ, իսկ 1991 թվականից հետո՝ Ռուսաստանի Դաշնության մշտական ներկայացուցչի տեղակալ։
1993-1994 թվականներին՝ Ռուսաստանի արտաքին գործերի նախարարության Եվրոպայի վարչության պետի տեղակալ։
1994-1997 թվականներին՝ Ռուսաստանի արտաքին գործերի նախարարության Համաեվրոպական համագործակցության դեպարտամենտի փոխտնօրեն։
1997 թվականի փետրվարի 3-ից մինչև 2001 թվականի հոկտեմբերի 11-ից Պերուում եղել է Ռուսաստանի Դաշնության արտակարգ և լիազոր դեսպան։
2001 թվականի սեպտեմբերից մինչև 2004 թվականի հունիսը եղել է Ռուսաստանի Դաշնության արտաքին գործերի նախարարության հատուկ հանձնարարականների դեսպան, Լատվիայի և Էստոնիայի հետ սահմանի դելիմիտացիայի հանձնաժողովի նախագահ։
2004 թվականի հունիսի 24-ից մինչև 2008 թվականի հոկտեմբերի 21-ը Էկվադորում եղել է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
1-ին դասի արտակարգ և լիազոր դեսպանորդ (1996 թվականի դեկտեմբերի 11)
Արտակարգ և լիազոր դեսպան (1999 թվականի ապրիլի 13)


== Ծանոթագրություններ ==


== Արտաքին հղումներ ==
«Վալենտին Բոգոմազովի մահվան մասին»
Նիկոլաևկա (Նեկլինովսկի շրջան)

Անվան այլ կիրառումների համար տե՛ս՝ Նիկոլաևկա (այլ կիրառումներ)Նիկոլաևկա (ռուս.՝ Николаевка ), գյուղ Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Նիկոլաևսկի գյուղական համայնքի կենտրոնի կազմի մեջ։
2002 թ. տվյալներով Բնակչությունը կազմում է 5228 մարդ։
Լազ Ալոնսո

Լազ Ալոնսո (մարտի 25, 1974(1974-03-25), Վաշինգտոն, Կոլումբիայի շրջան, ԱՄՆ), ամերիկացի դերասան, ով հայտնի է Ջեյմս Քեմերոնի՝ գիտական ֆանտաստիկա ժանրի «Ավատար» ֆիլմում Ցուտեի և «Ֆորսաժ 4» ֆիլմում Ֆենիքս Քալդերոնի կերտած դերերով։ Ալոնսոն ներկայացել է այլ ֆիլմերում ևս, ինչպիսիք են՝ «Ջարհեդը», «Այս Սուրբ ծնունդը», «Սուրբ Աննայի հրաշքը» և «Դետրոյթը»։ 2019 թվականին նա սկսել է հանդես գալ կոմիքսների վրա հիմնված «Տղաները» ֆիլմում՝ խաղալով Էմէմ (Մայրիկի կաթը) կերպարը։


== Կարիերա ==
Ալոնսոն սկսել է իր կարիերան՝ «BET» հեռուստաալիքում աշխատելով որպես հեռուստահաղորդավար։ Ալոնսոն նաև հանդես է եկել Թոնի Բրեքսթոնի և Ալիլայի տեսահոլովակներում ։
Նա նաև երկրորդական դերեր է խաղացել «Ջարհեդ», «Կյանքի անկումը», «Ջի», «Այս Սուրբ ծնունդը», «Սուրբ Աննայի հրաշքը» ֆիլմերում։
2009 թվականին նա կերտել է Ֆենիքս Քալդերոնի՝ գլխավոր հակառակորդի դերը Ֆորսաժ 4 ֆիլմում։ Ալոնսոն Ջեյմս Քամերոնի գիտական ֆանտաստիկա ժանրի Ավատար ֆիլմում կերտել է նավատորմի ռազմիկի՝ Ցուտեի դերը։
Ալոնսոն խաղացել է 2011 թվականի՝ «Փախուստի արքաները» հեռուստասերիալի առաջին եթերաշրջանում և երկրորդ եթերաշրջանի առաջին սերիայում՝ կերտելով գլխավոր դերեր։
Ալոնսոն որպես հյուր հանդես է եկել «Ոսկորներ», «CSI․ Հանցագործության վայրը՝ Մայամի», «NCIS», «Սովորություն» և «Աչքեր» ֆիլմերում։
Նա գլխավոր դեր է կերտել 2013 թվականին «NBC» հեռուստաալիքով հեռարձակվող «Խաբեբայություն» դրամա ժանրի ֆիլմում։
Ալոնսոն նաև հանդես է եկել «NBC» հեռուստաալիքով հեռարձակվող «Լաուրայի առեղծվածները» հեռուստասերալում՝ կերտելով գլխավոր դերերից մեկի՝ խուզարկու Բիլի Սոտոյի դերը։


== Անձնական կյանք ==
Ալոնսոն ծնվել է Վաշինգտոնում և աֆրո-կուբական ծագում ունի։ Նա Հովարդ համալսարանի շրջանավարտ է։ Ավարտել է մարքեթինգի ֆակուլտետը՝ ստանալով բակալավրի աստիճան և ընդունվել է աշխատանքի որպես ինվեստիցիոն բանկեր Ուոլ փողոցում, մինչև ֆիլմերում հանդես գալը։ Նա նվիրյալ քրիստոնյա է և բնակվում է Լոս Անջելեսում։


== Ծանոթագրություններ ==
Վյատսկոե (գյուղ, Գագարինսկի շրջան)

Անվան այլ կիրառումների համար տե՛ս՝ ՎյատսկոեՎյատսկոե (ռուս.՝ Вятское), գյուղ Ռուսաստանի Սմոլենսկի մարզի Գագարինսկի շրջանի կազմում։
Գտնվում է շրջանի հյուսիս-արևելյան մասում, Գագարին քաղաքից 23 կմ հարավ-արևմուտք, M1 Բելառուս մայրուղուց 11 կմ հյուսիս, Ռուզա գետի ափին։ Գյուղից 5 կմ հարավ-արևելք գտնվում է Օ.պ. երկաթուղային կայարանը, Մոսկվա-Մինսկ գծի 204-րդ կիլոմետրի վրա։
Բնակչությունը 2007 թվականին գրանցված տվյալներով կազմել է 16 մարդ։


== Պատմություն ==
Հայրենական մեծ պատերազմի ժամանակ՝ 1941 թվականի հոկտեմբերին, գյուղը գրավել են նացիստական զորքերը, ազատագրվել է 1943 թվականի մարտին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրիստանցիոնոե (այլ կիրառումներ)

Պրիստանցիոնոե, կարող է վերաբերել՝

Պրիստանցիոնոե - գյուղ, Ուկրաինայի Ժիտոմիրի մարզի Մալինի շրջանում
Պրիստանցիոնոե - գյուղ, Ուկրաինայի Պոլտավայի մարզի Նովի Սանժարիի շրջանում
Ելիզայի

Ելիզայի, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==